Nord-Korea flytter på raketter for å forvirre
Etterretningskilder opplyser til det sørkoreanske nyhetsbyrået Yonhap at Nord-Korea flere ganger har tatt raketter inn og ut av et lagerområdet på østkysten. Samtidig har minst fem mobile utskytingsramper blitt flyttet rundt til forskjellige steder. - Det er tegn på at Nord-Korea kan komme til å skyte ut Musudan-raketter snart. Men de har flyttet dem inn og ut av lagre gjentatte ganger, sier en etterretningskilde. BAKGRUNN: Slik har de raslet med sablene i 60 år En annen kilde sier Nord-Korea ser ut til å forsøke «å utmatte» amerikanske og amerikanske etterretningstjenester, som har vært i høy beredskap siden onsdag. Mellomdistanserakettene skal være av typen Musudan, som tidligere ikke er testet. De skal ha en rekkevidde på opptil 4000 kilometer. Rakettene kan dermed nå mål i Sør-Korea, Japan og kanskje amerikanske baser på stillehavsøya Guam.
Nord-Korea har gjentatte ganger flyttet på raketter for å forvirre utenlandske etterretningstjenester i forkant av en ventet rakettoppskyting.